ร้าน Smoothie blues ตั้งอยู่ปากซอยของนิมมานซอย 6 ข้างๆเซเว่นและธนาคารกรุงเทพ เปิดทุกวันตั้งแต่ 7.30 - 21.00 น. มีที่นั่งพอควรทั้งแบบในร้านและนอกร้าน ลูกค้าส่วนใหญ่ 70-80 % เป็นฝรั่งหมดเลย มาร้านครั้งแรกลอง ไป 3 อย่าง น้ำดื่มเย็นฟรี
- Egg Benedict with Bacon 155 บาท มันฝรั่งทอดเนื้อแน่น แข็งไปนิดเหมือนยังสุกไม่ดีแต่ไม่ค่อยมันมาก ได้ไข่มา 2 ฟอง ตัวไข่หอมเนย กลิ่นไข่พอดีๆ ไข่แดงทะลักออกมาเยอะมากกก รสจืดๆต้องกินกับแมคกี้หรือพริกไทยนิดหน่อย ตัวมัฟฟิ่นหอมเนยเช่นกันเนื้อสัมผัสคล้ายขนมปังปิ้ง ตัวเบคอนทอดติดเค็มไปนิดนึงแต่กรอบใช้ได้ กินรวมๆกันแอบจืดไปนิดแต่เด่นตรงหอมเนยนิดๆและไม่เลี่ยนมาก รสชาติใช้ได้ในระดับนึง ให้ 3.4/5
- Pancake with maple syrup and butter 75 บาท มาแบบร้อนๆ หอมๆ น้ำเชื่อมหวานไม่มากแต่หอม เนื้อแพนเค้กนุ่มหอมหวานนิดๆคล้ายขนมรังผึ้งที่แข็งกว่านิดหน่อย อร่อย เนยชุ่มๆไม่เค็มไม่เลี่ยน ขอบตัวแพนเค้กกรอบหวานดี โดยรวมอร่อยใชได้เลย ให้ 3.6/5
- Morning Kiss 70 บาท เป็นสมูทตี้ กลัวย สัปปะรด สตรอเบอรรี่ ปั่นกับโยเกิร์ต รสชาติหอมมันกลมกล่อมแบบพอดีมากๆ เปรี้ยวนิดๆแต่หอมมันนมอร่อยมากๆ หอมหล้วยนิดๆ รู้สึกเหมือนกินโยเกิร์ตถ้วยตามเซเว่นที่เหลวกว่าเป็นแก้วๆเลย อร่อยดี ชอบมากกก ให้ 3.7/5
เป็นร้านอาหารเช้าอีกร้านที่เปิดขายทั้งวันเลย ราคาไม่แพงมาก เมนูเป็นภาษาอังกฤษหมดเลยแต่พนักงานเป็นคนไทย ตัวร้านสะอาดดี อยู่มุมซอยเลย ถ้ามาร้านจะแนะนำให้ลองสมูทตี้ ส่วนเมนูอื่นๆที่เห็นฝรั่งชอบสั่งกันจะเป็นพวกแซนวิชกับเมนูไข่ๆกันมากกว่า